Mbali 5
Cikumba Cekulungwa
—Ŵani Ŵapikanile? Ŵani Ŵanganapikanila ?
Ŵandu ŵajinji mu ndaŵi ja Nowa ŵatendaga yindu yakusakala. Genesis 6:5
Adamu ni Hawa ŵakwete ŵanace, soni ŵandu ŵatupile pacilambo capasi. Kaneko malayika gane gaŵele ku mbali ja Satana.
Gayice pacilambo capasi ni kuwala yilu ya ŵandu kuti gakombole kulombela acakongwe. Acakongwewo ŵaŵelece ŵanace ŵacalume ŵakulungwakulungwa, ŵaŵaliji ŵakogoya, soni ŵamacili.
Cilambo cagumbele ni ŵandu ŵaŵatendaga yindu yakusakala. Baibulo jikuŵeceta kuti: “Yitendo ya ŵandu pacilambo capasi yaliji yakusakala mnope, soni nganisyo sya mitima jawo syaliji syakusakala ndaŵi syosope.”
Nowa ŵapikanile Mlungu ni kutaŵa combo. Genesis 6:13, 14, 18, 19, 22
Nowa ŵaliji mundu jwambone. Yehofa ŵamsalile Nowa kuti cacijonanga ŵandu ŵakusakala ni cikumba cacikulungwa mnope.
Mlungu ŵamsalilesoni Nowa kuti ataŵe liboti lyekulungwa mnope, liŵalikolangaga kuŵa combo, soni ŵamsalile kuti cajinjisyemo liŵasa lyakwe ni yinyama yamitundu josope.
Nowa ŵakalamwisye ŵandu ya kwisa kwa Cikumba, nambo nganapikanila. Ŵane ŵamsekaga Nowa, soni ŵane ŵam’ŵengaga.
Nowa paŵamasile kutaŵa combo, ŵajinjisyemo yinyama.
ALIJIGANYE YEJINJI
NGANI SYAMBONE KUTYOCELA KWA MLUNGU!
Ligongo Cici Mlungu Akusakunda Yakusakala,Soni Yipwetesi?
ana yakusakala yatandite catuli, soni ligongo cici Mlungu akundile kuti yijendelecele? Ana yipwetesi yicimala?
nya_Latn xho_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tso_Latn cjk_Latn ssw_Latn fij_Latn nya_Latn